laion/Wikipedia-Exotic huggingface dataset:
სვერის ციხე (იმერეთი)

სვერის ციხე, სუერის ციხე - შუა საუკუნეების ციხესიმაგრე დასავლეთ საქართველოში, იმერეთში, მდინარე სვერისხევის მარცხენა ნაპირზე, ახლანდელი სოფელ სვერის ჩრდილოეთით. ციხე შემორჩენილია ნანგრევების სახით. სვერის ციხის აგების თარიღად მიჩნეულია VI-VII საუკუნეების მიჯნა. ისტორიული წერილობითი წყაროების მონაცემების თანახმად, სვერის ციხე უკვე არსებობდა მურვან-ყრუს შემოსევების დროს. საგულისხმოა ის ფაქტი, რომ ამ უკანასკნელმა ვერ მოახერხა მისი აღება.სვერის ციხე პირველად XI საუკუნეში მოიხსენიება. 1068 წელს, ალფ-არსლანის შემოსევების შესახებ მემატიანე გადმოგვცემს: “სადაც მოუწიეს დაარბიეს ვიდრე სვერის ციხემდეო.” ციხის შესახებ ცნობებს გვაწვდის ვახუშტი ბატონიშვილიც.1590 სვერის ციხე ქართლის მეფემ - სიმონ I-მა დაიკავა. 1661 იმერეთში ლაშქრობის დროს, ქართლის მეფემ - ვახტანგ V-მ აიღო და აბაშიძეთა ფეოდალურ სახლს გადასცა. 1744 იმერეთის მეფე - ალექსანდრე V დაეუფლა. 2 წლის შემდეგ აბაშიძეებმა დაიბრუნეს. ხრესილის ბრძოლის (1757) შემდეგ ემორჩილებოდა იმერეთის სამეფო ხელისუფლებას. 1763 წელს ოსმალებმა აიღეს და დაანგრიეს. შემდგომ წლებში სვერის ციხე აღადგინეს. იმერეთის აჯანყების (1810) დროს რუსეთის ჯარმა დაიკავა. ამის შემდეგ სვერის ციხემ დაკარგა ადრინდელი მნიშვნელობა. ქართული საბჭოთა ენციკლოპედია, ტ. 9, თბ., 1985. — გვ. 314-315. „სვერის ციხე“, // ჟურ. ძეგლის მეგობარი, №. 21 თბილისი: საბჭოთა საქართველო, 1970 წელი. — გვ. 34-38  კულტურული მემკვიდრეობის პორტალი, № 6358 გ. ცქიტიშვილი, სვერის ციხე
აფრიკის ქვეყნების გერბები

აფრიკის ქვეყნებს აქვთ შემდეგი სახელმწიფო გერბები: ჩრდილოეთ ამერიკის ქვეყნების გერბები სამხრეთ ამერიკის ქვეყნების გერბები ევროპის ქვეყნების გერბები აზიის ქვეყნების გერბები აფრიკის დროშები
სვერი

საკუთარი სახელი სვერი შეიძლება აღნიშნავდეს: სვერი — სოფელი ქურთის მუნიციპალიტეტში სვერი — სოფელი ჭიათურის მუნიციპალიტეტში
აზიის ქვეყნების გერბები

აზიის ქვეყნებს აქვთ შემდეგი სახელმწიფო გერბები: ჩრდილოეთ ამერიკის ქვეყნების გერბები სამხრეთ ამერიკის ქვეყნების გერბები ევროპის ქვეყნების გერბები აფრიკის ქვეყნების გერბები აზიის დროშები
ჩრდილოეთ ამერიკის ქვეყნების გერბები

ჩრდილოეთი ამერიკის ქვეყნებს აქვთ შემდეგი სახელმწიფო გერბები: სამხრეთ ამერიკის ქვეყნების გერბები აზიის ქვეყნების გერბები ევროპის ქვეყნების გერბები აფრიკის ქვეყნების გერბები ჩრდილოეთ ამერიკის დროშები
სამხრეთ ამერიკის ქვეყნების გერბები

სამხრეთი ამერიკის ქვეყნებს აქვთ შემდეგი სახელმწიფო გერბები: ჩრდილოეთ ამერიკის ქვეყნების გერბები აზიის ქვეყნების გერბები ევროპის ქვეყნების გერბები აფრიკის ქვეყნების გერბები სამხრეთ ამერიკის დროშები ხ • გ • რ სამხრეთი ამერიკა
ეთიოპიის მართლმადიდებელი ეკლესია

ეთიოპიის მართლმადიდებელი ეკლესია (Yäityop'ya ortodoks täwahedo bétäkrestyan) – ავტოკეფალური, აღმოსავლეთის მართლმადიდებლური ეკლესია ეთიოპიაშისაჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} !. ეთიოპიის ეკლესია ნაწილი იყო კოპტური ეკლესიისა 1959 წლამდე, მანამ სანამ ეკლესიას კოპტური მართლმადიდებლური ეკლესიის პაპმა, ალექსანდრიისა და სრულიად აფრიკის პატრიარქმა კირილე VI-მ ავტოკეფალია არ მიანიჭა. იგი არ უნდა აგვერიოს ეთიოპიის კათოლიკურ ეკლესიაში, რომელიც ქალკედონურია. ეკლესიას 1992 - 2012 წლებში ხელმძღვანელობდა აბუნა პავლე. ეკლესიის მეთაურის სრული წოდებაა მისი უწმინდესობა პატრიარქი აბისინიისა და კათოლიკოსი სრულიად ეთიოპიისა. ვიკისაწყობში არის გვერდი თემაზე: ეთიოპიის მართლმადიდებელი ეკლესია Listen and Watch Ethiopian Orthodox Tewahedo Church Songs, Begena and Preaching დაარქივებული 2011-09-19 საიტზე Wayback Machine. Ethiopian Orthodox Timket Ceremony in Gondar Divine Liturgy of the Ethiopian Orthodox Church Ethiopian Orthodox Tewahedo Church Directory Ethiopian Orthodox Church Directory დაარქივებული 2006-11-20 საიტზე Wayback Machine. Ethiopian Review's Directory of Ethiopian churches დაარქივებული 2016-07-29 საიტზე Wayback Machine. Ethiopian Religions - Christianity, Islam, Judaism & Paganism დაარქივებული 2006-12-11 საიტზე Wayback Machine. Bilingual Ethiopian Orthodox Tewahedo Church site - English version Ethiopian Orthodox Tewahedo Church Info დაარქივებული 2011-07-21 საიტზე Wayback Machine. EOTC INFO Provides Basic Information and more for members born outside of Ethiopia დაარქივებული 2011-07-13 საიტზე Wayback Machine. List of Ethiopian Orthodox Tewahedo Church websites დაარქივებული 2010-12-18 საიტზე Wayback Machine. Ethiopian Orthodox Tewahedo Church Tewahedo Songs & Records Ethiopian Orthodox Tewahedo Church in Phoenix დაარქივებული 2011-07-04 საიტზე Wayback Machine. Ethiopian Orthodox Archdiocese of the Caribbean & Latin America დაარქივებული 2007-03-11 საიტზე Wayback Machine. CNEWA article: Ethiopian Orthodox Tewahedo Church დაარქივებული 2007-09-27 საიტზე Wayback Machine. Historical Evolution of Ethiopian Anaphoras დაარქივებული 2008-07-04 საიტზე Wayback Machine. Abbink, J. A Bibliography on Christianity in Ethiopia. Leiden: African Studies Centre, 2003 დაარქივებული 2018-01-28 საიტზე Wayback Machine. Biblical Canon დაარქივებული 2007-12-31 საიტზე Wayback Machine. AN INTRODUCTION TO Ethiopic Christian Literature BY J. M. HARDEN, D.D., LL.D. Canon of St. Patrick's, Dublin, 1926 დაარქივებული 2009-09-17 საიტზე Wayback Machine. The Ethiopian Orthodox Tewahedo Church faith and Order -in Amharic The Ethiopian Orthodox Tewahedo Church faith and Order Ethiopian Icons Through The Centuries - Images from the Church დაარქივებული 2009-11-29 საიტზე Wayback Machine. Ethiopian Orthodox Tewahedo Church outside of Ethiopia - includes music and preaching Ethiopian Crucifixes Gallery
ჰუმი (ხორვატია)

ჰუმი (ხორ. Hum) – ქალაქი ხორვატიაში, ისტრიის ნახევარკუნძულის ცენტრალურ ნაწილში, ბუზეტის თემში, ისტრიის ჟუპანიაში. ქალაქის მოსახლეობა შეადგენს 17 ადამიანს (2001) და ამ მაჩვენებლით იგი მსოფლიოში ყველაზე მცირერიცხოვან ქალაქად ითვლება. ქალაქი მდებარეობს ზღვის დონიდან 349 მეტრზე, ბუზეტიდან სამხრეთ–აღმოსავლეთით 14 კილომეტრზე. ჰუმი შეტანილია გინესის რეკორდების წიგნში, როგორც მსოფლიოს ყველაზე პატარა ქალაქი. ↑ http://pop-stat.mashke.org/croatia-census.htm
მშვიდობის ხიდი

მშვიდობის ხიდი — საკუთარი სახელი რამდენიმე ხიდისა მსოფლიოში: მშვიდობის ხიდი — საფეხმავლო ხიდი თბილისში, საქართველოში. მშვიდობის ხიდი — აშშ-კანადას დამაკავშირებელი ხიდი მდინარე ნიაგარაზე. მშვიდობის ხიდი — ხიდი ქალაქ ულან ბატორში, მონღოლეთში. მშვიდობის ხიდი — ხიდი კეელუნგში, ტაივანში. მშვიდობის ხიდი — მომავალი საფეხმავლო ხიდი ქალაქ კალგარიში.
მოჩვენებებზე მონადირეები

მოჩვენებებზე მონადირეები (ინგლ. Ghostbusters) — 1984 წლის ამერიკული კომედიური ფილმი ზებუნევრივ მოვლენებზე. მისი რეჟისორია აივენ რაიტმანი. სცენარის ავტორები არიან დენ ეიკროიდი და ჰაროლდ რემისი. ფილმში მთავარ როლებს ასრულებენ ბილ მარი, დენ ეიკროიდი და ჰაროლდ რემისი. ისინი განასახიერებენ სამ ექსცენტრიულ პარაფსიქოლოგს, რომლებიც ცხოვრობენ ნიუ-იორკში და იწყებენ მოჩვენებათა დაჭერას. ფილმში აგრეთვე მონაწილეობენ სიგურნი უივერი და რიკ მორანისი. ფილმი აშშ-ში გამოვიდა 1984 წლის 8 ივნისს. აშშ-ში მისმა შემოსავალმა 238,632,124 დოლარი შეადგინა. „მოჩვენებებზე მონადირეები“ იქცა ამავე სახელწოდების ფრენჩაიზის ნაწილად, რომელმაც მოიცვა ფილმები, ანიმაციური სერიალები, ვიდეო თამაშები და სხვა ტიპის მედია. 1989 წელს გამოვიდა ფილმის გაგრძელება, „მოჩვენებებზე მონადირეები II“. ვიკისაწყობში არის გვერდი თემაზე: მოჩვენებებზე მონადირეები ოფიციალური საიტი „მოჩვენებებზე მონადირეები“ — კინოფილმების ინტერნეტ-მონაცემთა ბაზა (ინგლისური) „მოჩვენებებზე მონადირეები“ — Allmovie-ზე ↑ BoxOfficeMojo revenue page. Boxofficemojo.com (January 15, 1985). ციტირების თარიღი: May 28, 2011. ↑ Box office statistics for 1984. Boxofficemojo. ციტირების თარიღი: May 28, 2011.
Jonas Brothers

Jonas Brothers — იყო ამერიკული პოპ-როკის შემსრულებელი ჯგუფი. ცნობილი დისნეის ტელეარხების საშუალებით, სადაც მიიღო მონაწილეობა სხვადასხვა შოუში. ჯგუფი შედგებოდა სამი ძმისაგან: კევინი, ჯო და ნიკ ჯონასები. მათ 2008 წელს ითამაშეს მიუზიკლ „Camp Rock“-ში. გამოცემული აქვთ ოთხი სტუდიური ალბომი: It's About Time, Jonas Brothers, A Little Bit Longer და Lines, Vines and Trying Times. 2007 წელს გააფორმეს კონტრაქტი Hollywood Records-თან. 2013 წელს ჯგუფი დაიშალა. კევინ პოლ ჯონასი - დაიბადა 1987 წლის 5 ნოემბერს ნიუ-ჯერსიში, აშშ. ზედმეტსახელი Kevin2. ყველაზე უფროსია. უკრავს ელეკტრო და აკუსტიკურ გიტარებზე. ჯოზეფ ადამს ჯონასი - დაიბადა 1989 წლის 15 აგვისტოს არიზონაში, აშშ. ზედმეტსახელია DJ Danger. ვოკალი, გიტარა. ნიკოლას ჯერი ჯონასი - დაიბადა 1992 წლის 16 სექტემბერს ტეხასში, აშშ. ზედმეტსახელია Mr.President. ნიკი არის უმცროსი ძმა ჯგუფში. მას 2005 წელს დიაბეტის დიაგნოზი დაუსვეს. ვოკალი, გიტარა, დასარტყმელი საკრავი. მთავარი სტატია: Jonas Brothers-ის დისკოგრაფია. It's About Time (2006) Jonas Brothers (2007) A Little Bit Longer (2008) Lines, Vines and Trying Times (2009) ოფიციალური საიტი Jonas Brothers საიტზე Curlie
კოზმა და დამიანე (მრავალმნიშვნელოვანი)

საკუთარი სახელები კოზმა და დამიანე შეიძლება აღნიშნავდეს: კოზმა და დამიანე — რომაელი წმინდანები მოიხსენიებენ 14 ივლისს. კოზმა და დამიანე — მცირე აზიელი წმინდანები მოიხსენიებენ 14 ნოემბერს კოზმა და დამიანე — არაბი წმინდანები მოიხსენიებენ 30 ოქტომბერს
კოზმა და დამიანე

კოზმა და დამიანე — მართლმადიდებელი ეკლესიის წმინდანები, ხსენების დღე არის ძველი სტილით 1 ივლისი, ახალი სტილით - 14 ივლისი. წმიდანი უვეცხლონი, კოზმა და დამიანე ღვიძლი ძმები იყვნენ და ქალაქ რომში ცხოვრობდნენ. ქრისტიანმა მშობლებმა ღვთისმოშიშებით აღზარდეს შვილები და მკურნალობის ხელოვნებას დააუფლეს. კეთილმსახურებით გამორჩეული კოზმა და დამიანე უფალმა სასწაულებრივი კურნების ნიჭით დააჯილდოვა. ისინი უსასყიდლოდ წამლობდნენ ავადმყოფებს და ეუბნებოდნენ: „ჩვენ საკუთარი ძალებით კი არ ვკურნავთ სნეულებს, არამედ უფლის სახელით. ირწმუნეთ ქრისტე და განიკურნებით“. როცა მშობლებისგან მდიდარი მემკვიდრეობა მიიღეს, მათ ქონების გაყიდვა და გლახაკთა დახმარება დაიწყეს. თავიანთი სიკეთით, გულმოწყალებითა და უანგარობით წმიდანებმა მრავალი მოაქციეს ქრისტეს სჯულზე. კოზმასა და დამიანეს ღვთივსათნო ცხოვრებამ, საზოგადოებაში მათმა ავტორიტეტმა, რომის ხელისუფალთა ყურადღება მიიპყრო და მკურნალთა შესაპყრობად მეომრები გაგზავნეს. ძმები რომ ვერ იპოვეს, მეომრებმა სხვა ქრისტიანები დაატუსაღეს. მაშინ კოზმა და დამიანე მხედრებს ჩაბარდნენ იმ პირობით, რომ შეპყრობილები გაეთავისუფლებინათ. რომში უფლის რჩეულები თავდაპირველად საპყრობილეში ჩააგდეს, შემდეგ კი სამსჯავროზე წარადგინეს. მათ იმპერატორის წინაშე ახოვნად აღიარეს თავიანთი სარწმუნოება. იმპერატორ კარუსს (282-283), ღვთის განგებით, სნეულება შეეყარა და საკუთარ მაგალითზე დარწმუნდა უფლის ყოვლისშემძლეობაში. ამაყმა თვითმპყრობელმა შემწეობა ითხოვა წმინდა ძმებისაგან და აღთქმა დადო, რომ ქრისტეს შეუდგებოდა. კოზმამ და დამიანემ უწამლეს იმპერატორს, რის შემდეგაც ორივენი გაათავისუფლეს. რაც ვერ შეძლო წარმართთა სიძულვილმა და რომაელ ხელისუფალთა სისასტიკემ, მოახერხა შურმა: მხცოვანი მკურნალი - მასწავლებელი, რომელთანაც ძმები თავის დროზე ექიმობას სწავლობდნენ, მათმა დიდებამ შურით აღავსო, მოწაფეები ტყეში გაიტყუა თითქოსდა იშვიათი სამკურნალო მცენარეების შესაგროვებლად. აქ, ბოროტისგან გონდაბინდულმა, ვერაგულად მოკლა ძმები და მათი წმინდა ცხედრები მდინარეს მისცა. ამ დღის წმინდანები, კოზმა და დამიანე უნდა განვასხვაოთ მათი მოსახელე წმინდანებისგან, რომელთა ხსენებაც აღინიშნება 30 ოქტომბერსა (კოზმა და დამიანე) და 14 ნოემბერს (კოზმა და დამიანე). „წმიდანთა ცხოვრება“, ტომი III, თბილისი, 2001 წ.
კოზმა და დამიანე (IV)

კოზმა და დამიანე – მართლმადიდებელი ეკლესიის წმინდანები, ხსენების დღე არის ძველი სტილით 17 ოქტომბერი, ახალი სტილით - 30 ოქტომბერი. წმინდა მოწამენი, უვეცხლონი კოზმა და დამიანე სირიელი არაბები იყვნენ. ისინი სახარებას ქადაგებდნენ და ქრისტეს ძალით სნეულებს კურნავდნენ. გაწეული სამსახურისთვის კი არანაირ საზღაურს არ თხოულობდნენ. კილიკიაში წარმართებმა მკურნალნი შეიპყრეს და მმართველ ლისიუსთან მიიყვანეს. უსჯულომ ქრისტიანული სარწმუნოების უარყოფა მოითხოვა მათგან, რაზეც მარტვილებმა მტკიცე უარი განაცხადეს. ამისთვის ლისიუსის ბრძანებით წმიnდანები სასტიკად გვემეს და ზღვაში ჩაყარეს, მაგრამ ანგელოზმა ისინი მორევიდან ნაპირზე გამოიყვანა. მაშინ წარმართებმა უფლის რჩეულებს თავები მოჰკვეთეს. წმინდა მკურნალებთან ერთად ეწამნენ მათი ძმებიც: ლეონტი, ანთიმოზი და ევტროპი წმინდა კოზმა და დამიანე არაბები უნდა განვასხვაოთ მათი თანამოსახელე წმინდანებისაგან, რომლებიც 14 ივლისს (კოზმა და დამიანე) და 14 ნოემბერს (კოზმა და დამიანე) იხსენიებიან. წმიდანთა ცხოვრება, ტომი IV, თბილისი, 2003 წ.
პოტიტე ყრმა

პოტიტე ყრმა — მართლმადიდებელი ეკლესიის წმინდანი, ხსენების დღე არის ძველი სტილით 1 ივლისი, ახალი სტილით - 14 ივლისი. წმინდა მოწამე პოტიტე წარმართთა ოჯახში დაიბადა, ცამეტი წლისა ქრისტიანთა სწავლებას გაეცნო, ჭეშმარიტი ღმერთი ირწმუნა და მოინათლა. როცა ამის შესახებ შეიტყო, მამამისი ძალიან დამწუხრდა. ის ჯერ ალერსითა და შეგონებებით, შემდეგ კი მუქარით შეეცადა შვილის გადაბირებას, მაგრამ ვერაფერს გახდა; მაშინ, ყმაწვილის სიმტკიცით ძლეული, თავადაც ქრისტეს შეუდგა. წმინდა პოტიტემ მრავალი ქვეყანა შემოიარა სახარების ქადაგებით. ღვთის მადლით მის ქადაგებებს სასწაულები და კურნებები განამტკიცებდა. ეპირის ოლქში ცხოვრობდა დიდებული ქალბატონი კვირიაკია, სენატორის მეუღლე, რომელიც კეთრით დასნეულდა. როცა წმინდა პოტიტეს შესახებ შეიტყო, მან თავისთან მოიწვია წმინდანი და წამლობა სთხოვა. წმინდანმა უპასუხა, თუ ქრისტეს ირწმუნებ, განიკურნებიო. კვირიაკია მოინათლა და სასწაულებრივად განიკურნა. საკვირველების მხილველმა მთელმა სახლეულმა ირწმუნა ჭეშმარიტი ღმერთი და ნათელიღო. ამის შემდეგ პოტიტე გარგარის მთაზე დამკვიდრდა და განმარტოებული ცხოვრება დაიწყო. აქ მას შეხვდნენ იმპერატორ ანტონინუს პიუსის (138-161) მსახურები და სთხოვეს, სასახლეში გაჰყოლოდა მათ იმპერატორის ეშმაკეული ასულის განსაკურნებლად. წმინდა პოტიტემ განკურნა სნეული, ანტონინუსმა კი სიკეთე არაადამიანური სისასტიკით გადაუხადა ნეტარს. მან თავისი ქალიშვილის განკურნება წარმართულ ღვთაებებს მიაწერა და პოტიტეს მათთვის მსხვერპლის შეწირვა უბრძანა. წმინდანმა ბრძანების შესრულებაზე უარი განაცხადა და მხნედ აღიარა ქრისტე. ამით განრისხებულმა თვითმპყრობელმა მას ენა ამოგლიჯა და თვალები დასთხარა. ხანგრძლივი ტანჯვის შემდეგ წმინდა მოწამეს 161 წელს თავი მოჰკვეთეს. „წმიდანთა ცხოვრება“, ტომი III, თბილისი, 2001 წ.
პეტრე პატრიკიოს-ყოფილი

პეტრე პატრიკიოს-ყოფილი (გ. 854) — მართლმადიდებელი ეკლესიის წმინდანი, ხსენების დღე არის ძველი სტილით 1 ივლისი, ახალი სტილით — 14 ივლისი. ღირსი პეტრე VIII საუკუნის დასასრულს დაიბადა კონსტანტინოპოლში. იმპერატორ ნიკიფორეს (802-811) ზეობისას იგი მხედართმთავრად დანიშნეს და ბულგარეთის წინააღმდეგ ბერძენთა ლაშქრობებში იღებდა მონაწილეობას. ერთ-ერთ ბრძოლაში ბერძნები დამარცხდნენ. იმპერატორი სასიკვდილოდ დაიჭრა, პეტრე კი, მრავალ სხვა მეომართან ერთად, ტყვედ ჩავარდა. ერთხელ, ღამით, ლოცვის დროს, მას გამოეცხადა წმინდა მახარებელი იოანე ღვთისმეტყველი და ტყვეობიდან დაიხსნა. კონსტანტინოპოლში დაბრუნებულმა პეტრემ გადაწყვიტა, განრიდებოდა ამაოებით სავსე წუთისოფელს, ოლიმპის მთაზე (მცირე აზია) მდებარე მონასტერს მიაშურა და ბერად აღიკვეცა. აქ მან ოცდათოთხმეტი წელი დაჰყო იოანიკე დიდის (ხს. 17 ნოემბერს) ხელმძღვანელობით. წმინდანი მკაცრად მარხულობდა, ლოცვაში ათენებდა ღამეებს, უხეშ, ჯვალოს სამოსს ატარებდა, უხამლოდ დადიოდა... უკანასკნელი რვა წელი მან კონსტანტინოპოლში გაატარა, სადაც წმიდა ევანდრეს სახელობის ტაძარი და მონასტერი ააგო. ღირსი პეტრე სამოცდაათი წლის ასაკში გარდაიცვალა 854 წელს და თავისსავე სავანეში დაკრძალეს. „წმიდანთა ცხოვრება“, ტომი III, თბილისი, 2001 წ.
30 თებერვალი

გრიგორიანული კალენდრით თებერვალში 28 ან 29 დღეა, მაგრამ ისტორიულად ცნობილია სამი შემთხვევა, როდესაც ცალკეულ ქვეყნებში დადგა თარიღი – 30 თებერვალი. ასეთი თარიღი ერთხელ დაფიქსირდა შვედეთში და ორჯერ — სსრ კავშირში. შვედეთის სამეფო გეგმავდა 40 წლის განმავლობაში იულიუსის კალენდრიდან გრიგორიანულ კალენდარზე გადასვლას, რისთვისაც 1700 წლიდან დაიწყო ნაკიანი წლის ზედმეტი დღეების გამოტოვება. ამგვარად 1700 არ იყო ნაკიანი, მაგრამ 1704 და 1708 – ნაკიანი იყო. ამით შვედური კალენდარი ერთი დღით ჩამორჩა იულიუსისას. ეს პრობლემა გადაწყვიტეს იმით, რომ 1712 წელს ორი ზედმეტი დღე დაუმატეს კალენდარს და ასე მოგვევლინა 30 თებერვალი. გრიგორიანული კალენდრის შვედური ცვლილებები დასრულდა 1753 წელს. 1929 წელს სსრ კავშირში შემოიღეს ახალი კალენდარი, რომელშიც ყველა თვე 30-დღიანი იყო და დარჩენილი 5 ან 6 დღე წლის ბოლოს სადღესასწაულოდ გამოცხადდა. ამგვარად, 1930 და 1931 წლებში თებერვალი 30 დღიანი იყო, შემდეგ წლებში კი ყველაფერი დაუბრუნდა ტრადიციულ სისტემას. სხვა დღეები: 1 - 2 - 3 - 4 - 5 - 6 - 7 - 8 - 9 - 10 - 11 - 12 - 13 - 14 - 15 - 16 - 17 - 18 - 19 - 20 - 21 - 22 - 23 - 24 - 25 - 26 - 27 - 28 - 29 – (30) სხვა თვეები: ↑ Откуда у «Нашей Эры» ноги растут: о попытках упразднить Бога за ненадобностью
ნიკოდიმოს მთაწმიდელი

ნიკოდიმოს მთაწმიდელი — მართლმადიდებელი ეკლესიის წმინდანი, ხსენების დღე არის ძველი სტილით 1 ივლისი, ახალი სტილით - 14 ივლისი. წმიდა ნიკოდიმოს მთაწმიდელი (ერისკაცობაში - ნიკოლოზი) 1748 წელს დაიბადა საბერძნეთის კუნძულ ნაქსოსზე; ოცდაექვსი წლის იყო, როცა ათონის მთას მიაშურა და იქ, წმ. იოანე ნათლისმცემლის შობის (დიონისეს) მონასტერში ბერად აღიკვეცა ნიკოდიმოსის სახელით. თავდაპირველად ნიკოდიმოსი მკითხველისა და საქმის მწარმოებლის მორჩილებას აღასრულებდა. სავანეში მისი მოსვლიდან ორი წლის შემდეგ ათონს კორინთელი მიტროპოლიტი მაკარი ეწვია. მან ახალგაზრდა ბერს დაავალა, გამოსაცემად მოემზადებინა „სიკეთისმოყვარების“ ხელნაწერები, რომლებიც 1777 წელს ვათოპედის მონასტერში აღმოაჩინა. ამ წიგნზე მუშაობით დაედო საფუძველი ნიკოდიმოს მთაწმიდელის ხანგრძლივ ლიტერატურულ მოღვაწეობას. წმინდა ნიკოდიმოსი პანტოკრატორის სკიტში გადავიდა, გამოცდილ მოძღვარ არსენი პელოპონესელთან, რომლის ხელმძღვანელობითაც გულდასმით სწავლობდა საღვთო წერილსა და წმინდა მამათა ნაწერებს. 1783 წელს ნიკოდიმოსმა დიდი სქემა შეიმოსა და სრულ მდუმარებას მიეცა. როცა ათონზე კვლავ ჩავიდა მაკარი კორინთელი, მან მოშურნე ბერს ახალი მორჩილების საქმე დაუწესა - ღირსი სვიმეონ ახალი ღვთისმეტყველის თხზულებათა რედაქტირება. ნიკოდიმოსმა დაუტევა მდუმარების ღვაწლი, კვლავ ლიტერატურულ სამუშაოს მიჰყო ხელი და, აქედან მოყოლებული, სიკვდილამდე გულმოდგინედ იღვწოდა ამ სარბიელზე. აღსასრულამდე ცოტა ხნით ადრე ნიკოდიმოსი საცხოვრებლად გადავიდა ხატმწერ მღვდელ-მონაზვნებთან, სტეფანე და ნეოფიტე სკურტეებთან. წმინდანმა ბერებს სთხოვა, ეზრუნათ მისი ნაშრომების გამოცემაზე, რასაც თავად, სნეულებათაგან დაუძლურებული, უკვე ვერ ახერხებდა. აქ, სკურტეებთან, ნეტარმა მამამ 1809 წლის 1 ივლისს მშვიდობით შეჰვედრა სული უფალს. თანამედროვეების მოწმობით, ღირსი ნიკოდიმოსი უბრალო, მშვიდი, უანგარო და საოცრად მობილიზებული იყო. მას საკვირველი მეხსიერება ჰქონდა: ზეპირად იცოდა მთელი საღვთო წერილი და მრავალი ადგილი წმიდა მამათა ნაწერებიდან. მრავალფეროვანია წმინდა ნიკოდიმოსის ნაშრომები: მისი ასკეტური შეგონებებიდან განსაკუთრებით აღსანიშნავია წიგნი „უხილავი ბრძოლა“; მას ეკუთვნის აგრეთვე „სწავლება აღსარების შესახებ“, „სიკეთისმოყვარების“ შესავალი, წმიდა მოსაგრეთა მოკლე ცხოვრებანი, შვიდი კათოლიკე ეპისტოლის განმარტება... ღირსმა მამამ შეადგინა „წმინდანთა ცხოვრებების ახალი რჩეული“ და „ახალი სვინაქსარი“ სამ ტომად; გამოსაცემად მოამზადა „პიდალიონის“ - ბერძნული „სჯულისკანონის“ ახალი რედაქცია, რომელიც შეიცავს მოციქულების, მსოფლიო და ადგილობრივი კრებებისა და წმიდა მამების მიერ დადგენილ წესებს. „წმიდანთა ცხოვრება“, ტომი III, თბილისი, 2001 წ.
იუბენალი (იერუსალიმის პატრიარქი)

იუბენალი (ბერძ. Ιουβενάλιος) (გ. 458) — იერუსალიმის პირველი პატრიარქი (422-458); მართლმადიდებელი ეკლესიის წმინდანი, ხსენების დღე არის ძველი სტილით 2 ივლისი, ახალი სტილით — 15 ივლისი. წმინდა იუბენალი 422-458 წლებში განაგებდა იერუსალიმის ეკლესიას. იგი ექვთიმე დიდის მეგობარი და თანამოსაგრე იყო. ამ ხანებში მრავალი ერესი აშფოთებდა აღმოსავლეთის ეკლესიურ ცხოვრებას. ღირსი მამაც გაბედულად იბრძოდა მათ წინააღმდეგ. 431 წელს ქალაქ ეფესოში შედგა III მსოფლიო კრება, რომელმაც დაგმო მაცხოვრის ღვთაებრივი ბუნების უარმყოფელი ნესტორის ერესი. კრებას წმინდა კირილე ალექსანდრიელი (ხს. 22 ივნისს) თავმჯდომარეობდა. მის თანამოაზრეებს შორის იყო პატრიარქი იუბენალიც; 451 წელს ქალაქ ქალკედონში მოეწყო IV მსოფლიო კრება ევტიქის ახალი, მონოფიზიტური ცრუსწავლების სამხილებლად, რომელიც ამტკიცებდა, რომ განხორციელების შემდეგ ქრისტეს ერთმა — ღვთაებრივმა ბუნებამ მეორე — კაცობრივი — მთლიანად შთანთქა. წმინდა მამებმა, რომელთა შორის ღირსი იუბენალიც იყო, უარყვეს ევტიქის ერესი და დაამტკიცეს მართლმადიდებლური სწავლება ქრისტეს ღვთაებრივი და კაცობრივი ბუნების შეურწყმელობისა და განუყოფელობის შესახებ. ერეტიკოსები მაინც განაგრძობდნენ ბობოქრობას. მათ სათავეში ედგა თეოდოსი, რომელიც მოითხოვდა, რომ პატრიარქ იუბენალს საჯაროდ დაეგმო ქალკედონის კრების დადგენილება. წმინდა მწყემსმთავარმა უარი განაცხადა მწვალებელთა თავხედური მოთხოვნის შესრულებაზე. მაშინ უსჯულოებმა ტახტიდან ჩამოაგდეს ნეტარი. წმინდა საყდარი თავად თეოდოსიმ დაიკავა. განდევნილი აღმსარებელი კონსტანტინოპოლში ჩავიდა წმინდა პატრიარქ ანატოლისა (ხს. 16 ივლისს) და იმპერატორ მარკიანესთან. წმინდანის ღრმად პატივისმცემელმა თვითმპყრობელმა მოახერხა ორ თვეში პატრიარქის ღირსებებში აღედგინა იგი. ნეტარი მამა იერუსალიმს დაუბრუნდა. ღირსმა იუბენალმა დიდი ღვაწლი გასწია ეკლესიაში გაჩენილი განხეთქილების ბზარის გასამთელებლად. ერეტიკოსთა დამარცხებისა და ეკლესიური მთლიანობის აღდგენის შემდეგ 458 წელს წმინდა პატრიარქი მშვიდობით მიიცვალა. „წმიდანთა ცხოვრება“, ტომი III, თბილისი, 2001 წ.
ანატოლი (კონსტანტინოპოლის პატრიარქი)

ანატოლი (გ. 3 ივლისი, 458, კონსტანტინოპოლი) — კონსტანტინოპოლელი პატრიარქი, მართლმადიდებელი ეკლესიის წმინდანი, ხსენების დღე არის ძველი სტილით 3 ივლისი, ახალი სტილით - 16 ივლისი. წმინდა ანატოლი ალექსანდრიაში დაიბადა IV საუკუნის მეორე ნახევარში. მან ფილოსოფიური განათლება მიიღო, შემდეგ კი ქრისტეს სამსახურში ჩადგა. 431 წელს ეფესოში გამართულ III მსოფლიო საეკლესიო კრებაზე წმინდანი დიაკვნის ხარისხში ახლდა ღირს კირილე ალექსანდრიელს (ხს. 31 იანვარს). კრების მამებმა დაგმეს ნესტორის ცრუსწავლება. 444 წელს კონსტანტინოპოლის მთავარეპისკოპოსის ტახტი მწვალებელმა დიოსკორემ დაიკავა. დიოსკორე იყო ევტიქის ერესის მიმდევარი, რომლის მიხედვითაც ქრისტეს განხორციელების შემდეგ მისმა ღვთაებრივმა ბუნებამ კაცობრივი მთლიანად შთანთქა. ეს ცრუსწავლება არყევდა თვით საძირკველს ეკლესიის სწავლებისა კაცობრიობის გამოხსნისა და გამოსყიდვის შესახებ. 449 წელს ეფესოში დიოსკორემ მოიწვია ერეტიკული კრება, რომელიც ისტორიაში „ავაზაკთა კრების“ სახელით შევიდა. მწვალებელთა ამ თავყრილობამ, რომელსაც თვით იმპერატორმაც დაუჭირა მხარი, ტახტიდან ჩამოაგდო და ხარისხი აჰყარა მართლმადიდებლობის ერთგულ დამცველს, კონსტანტინოპოლის პატრიარქ ფლავიანეს. დაქვრივებული კათედრა წმინდა ანატოლიმ დაიჭირა და გაბედულად შეუდგა ბრძოლას მართლმადიდებლური სწავლების სიწმიდის დასაცავად. უკვე 450 წელს კონსტანტინოპოლის ადგილობრივ კრებაზე ნეტარმა მღვდელმთავარმა დაგმო ევტიქისა და დიოსკორეს ერეტიკული სწავლებანი. დევნილობაში აღსრულებული აღმსარებელი პატრიარქი - ფლავიანე წმინდანად შეირაცხა, მისი ნეშტი კი დედაქალაქში გადაასვენეს. მომდევნო, 451 წელს პატრიარქ ანატოლის მონაწილეობით ქალაქ ქალკედონში შედგა IV მსოფლიო კრება, რომელმაც ქრისტოლოგიური დოგმატის ამომწურავი სარწმუნოებრივი განსაზღვრება დაადგინა. წმიდანთა ცხოვრება, ტომი III, თბილისი, 2001 წ. ↑ Анатолий, патриарх константинопольский // Энциклопедический словарь — СПб: Брокгауз — Ефрон, 1905. — Т. доп. I. — С. 108. — 956 с. <a href="https://wikidata.org/wiki/Track:Q656"></a><a href="https://wikidata.org/wiki/Track:Q602358"></a><a href="https://wikidata.org/wiki/Track:Q24332745"></a><a href="https://wikidata.org/wiki/Track:Q19908137"></a><a href="https://wikidata.org/wiki/Track:Q23892463"></a>
პლუტარქე (ბიზანტიის ეპისკოპოსი)

პლუტარქე (ბერძ. Πλούταρχος; დ. უცნობია — გ. 105) — ბიზანტიის ეპისკოპოსი თექვსმეტი წლის განმავლობაში (89-105 წწ.). როდესაც იგი გარდაიცვალა, დაკრძალეს არგიროპოლის ეკლესიაში, როგორც მისი წინამორბედები. ქრისტიანთა დევნა, იმპერატორ ტრაიანეს მიერ მოხდა 98 წელს ეპისკოპოს პლუტარქეს დროს. Claude Delaval Cobham, The Patriarchs of Constantinople. — Cambridge: Cambridge University Press, 1911. — 106 p., ISBN 1-16911-596-9; ISBN 978-1169115965 (ინგლისური)
...And Justice for All (სიმღერა)

...And Justice for All — ამერიკული მძიმე მეტალ ჯგუფ მეტალიკის მესამე სინგლი და მეორე სიმღერა მათივე 1988 წლის ამავე სახელწოდების სტუდიური ალბომი. სიმღერის სახელწოდება აღებულია აშშ-ის დროშასთან დასადები ფიცის ტექსტიდან და წარმოადგენს მის ბოლო ოთხ სიტყვას. ტექსტი ეხება კორუფციას სასამართლო სისტემაში, რომელშიც ფული უფრო მნიშვნელოვანია, ვიდრე სიმართლე, სოციალურ უსამართლობის აქტს, რომელშიც სამართლიანობის ქალღმერთი „გაუპატიურებულია“: ...And Justice for All, რომლის ხანგრძლივობა შეადგენს რა ცხრა წუთსა და 47 წამს, წარმოადგენს მეტალიკის მეხუთე ყველაზე გრძელ სიმღერას და ჩამორჩება მხოლოდ შემდეგ სიმღერებს: მერვე სიმღერა ამავე ალბომში To Live Is to Die (9:49), The Outlaw Torn (9:48, 10:42 ერთ-ერთ ვერსიაში) ალბომიდან Load, Suicide & Redemption (9:57) ალბომიდან Death Magnetic და Mercyful Fate (11:12) ალბომიდან Garage Inc.. ...And Justice for All (რედაქტირებული) 5:58 ...And Justice for All (LP ვერსია) 9:45 ჯეიმზ ჰეტფილდი — წამყვანი ვოკალი, რიტმული გიტარა კირკ ჰემეტი — წამყვანი გიტარა ჯეისონ ნიუსტედი — ბას-გიტარა, დამატებითი ვოკალი ლარს ულრიხი — დრამები, დასარტყმელი საკრავები ↑ ...And Justice for All. Encyclopedia Metallica. დაარქივებულია ორიგინალიდან — 2017-10-14. ციტირების თარიღი: 2011-06-19. ↑ ...And Justice for All. Songmeanings.net. ციტირების თარიღი: 2011-06-19. ↑ ...And Justice for All. Lyricinterpretations.com. ციტირების თარიღი: 2011-06-19.
სედეკიონი (ბიზანტიის ეპისკოპოსი)

სედეკიონი (ბერძ. Σεδεκίων) — ბიზანტიის ეპისკოპოსი. მან შეცვალა ეპისკოპოსი პლუტარქე 105 წელს და ამ ტახტზე იმყოფებოდა ცხრა წლის განმავლობაში, 114 წლამდე. მისი ეპისკოპოსობის დროს იმპერატორი ტრაიანე დევნიდა ქრისტიანებს.